בימים אלו חזר לארצנו ד"ר שגיב בן-יקיר, מייסד קורס "הכשרת מטפלים מוסמכים לבעלי חיים ברפואה משלימה" ב מכללה האקדמית בוינגייט. 

ד"ר שגיב הוא המנהל האקדמי והמדריך הראשי בקורס זה מיום תחילת פעילותו לפני עשור שנים. ד"ר שגיב חזר מסדרת הרצאות בת 12 שעות בכנס הוטרינרי מהגדולים בעולם 

 ( NORTH AMERICAN VETERINARY CONFERENCE NAVC).  בכנס נכחו 15,666 וטרינרים בעיקר מארה"ב וקנדה, אך רבים מרחבי העולם כולל כמה עשרות רופאים וטרינרים ישראלים.

הכנס מתקיים מזה מספר עשרות בשנים באורלנדו, פלורידה, ארה"ב. לדברי מארגני הכנס מעולם לא הרצה מרצה אחד כל כך הרבה שעות ועל כל כך הרבה נושאים, ולפיכך ד"ר שגיב מועמד למרצה הוטרינרי הטוב ביותר לשנת 2012.                                     

נושאי ההרצאה היו בתחומי רפואה משלימה לבעלי חיים כפי שמועברים במסגרת הקורס ב מכללה האקדמית בוינגייט. יש לציין שזו הפעם השניה שד"ר שגיב מוזמן להרצות בכנס זה.
ד"ר שגיב ירצה במהלך שנה זו בפעם השישית(!) בכנס הבינלאומי המרכזי בעולם בתחומי הדיקור בבע"ח – הכנס הוא של INTERNATIONAL VETERINARY ACUPUNCTURE SOCIETY (IVAS ) שיתקיים השנה באירלנד.

אולי זה קצת ידהים את קוראי הודעה זו אך ד"ר שגיב מלמד אלפי רופאים וטרינרים סיניים (!) דיקור בבעלי חיים במסגרת ASIAN SOCIETY FOR TRADITIONAL VETERINARY MEDICINE   (ASTVM ).

לאור הוקרה נבחר ד"ר שגיב ע"י חברי האירגון למשרת סגן-נשיא של ארגון זה. במסגרת פעילותו במזרח הרחוק מלמד ד"ר שגיב דיקור ודרכי טיפול אחרות של רפואה משלימה לבע"ח גם ביפאן וקוריאה. .
אירגון נוסף אשר בחר את ד"ר שגיב להעביר פעמיים הרצאות בנות עשרות שעות בתחומי הרפואה המשלימה הוא האירגון הוטרינרי הגדול בעולם AMERICAN VETERINARY MEDICAL ASSOCIATION  (AVMA ) המאגד בתוכו כ- 100,000 רופאים וטרינרים אמריקאים וקנדים.

בנוסף לכך מרצה לאחרונה ד"ר שגיב בתחומי הרפואה המשלימה לבע"ח לאירגוני הוטרינרים והמטפלים ההוליסטיים הספרדים, איטלקים, צרפתים, גרמנים ובלגים.

ד"ר בן-יקיר פירסם עד היום 64 מאמרים מדעיים בתחומי הרפואה המשלימה וכמו כן שני ספרים.

זהו כבוד למכללה האקדמית בוינגייט לכלול במסגרת המנהלים האקדמיים והמרצים הבכירים שבה את הנחשב לטוב במרצי העולם בתחומי הרפואה המשלימה לבע"ח. אנו מאחלים לו המשך פעילות פוריה בהוראת תחומים אלו במסגרת המכללה ובמסגרות העולמיות השונות בהן הוא מביא יוקרה רבה למכללה ולמדינת ישראל.
